b'\n_START_ARTICLE_\nKako so pulili repo\n_START_SECTION_\nVsebina\n_START_PARAGRAPH_\nNa grajskem posestvu so na njivi posejali repo. Iz vseh zrn je zrasla samo ena velika repa, ki jo je morala dekla okopavati in pleti. Ko je repa zrasla, je grajska gospa ukazala dekli, naj jo gre izpulit. Ker dekli ni uspelo, je gospa poslala za njo \xc5\xa1e hlapca, potem kuharico, nato slu\xc5\xbeabnika. Tja je poslala \xc5\xa1e gra\xc5\xa1\xc4\x8daka, ko pa se ta ni vrnil, je od\xc5\xa1la \xc5\xa1e sama pomagat pulit repo. Vsem \xc5\xa1estim je uspelo izpuliti veliko repo, ki so jo ste\xc5\xbeka odpeljali domov in spravili v grad. Z repo so hranili pra\xc5\xa1i\xc4\x8da in ga potem zaklali, slanino pa so dali su\xc5\xa1it na podstre\xc5\xa1je. Ker je bila slanina te\xc5\xbeka, se je utrgala in predrla vsa nadstropja v gradu. Nato so slanino scvrli v mast in jo dali v orehovo lupino, vendar jo je kmalu na\xc5\xa1la mi\xc5\xa1 in jo pojedla. Tako je bil ves trud za velikansko repo zaman.'